stanford-oval/wikipedia huggingface dataset:
เอสเซกซ์
การคมนาคมขนส่ง

ท่าอากาศยานหลักในเอสเซ็กซ์คือ ท่าอากาศยานลอนดอนสแตนสเต็ด (London Stansted) ซึ่งให้บริการเที่ยวบินสู่ยุโรปและอเมริกาเหนือ ส่วนท่าอากาศยานเซาทเธนด์ (Southend) ซึ่งเคยเป็นหนึ่งในท่าอากาศยานที่มีผู้ใช้บริการมากที่สุดของบริเตนนั้น กำลังได้รับการปรับปรุงซ่อมแซมใหม่ นอกจากนี้ยังมีสนามบินขนาดเล็กอีกจำนวนมาก บางแห่งถูกสร้างขึ้นเพื่อเป็นฐานของกองทัพอากาศระหว่างสงครามโลกครั้งที่ 1 และ 2
ท่าเรือทิลบรีเป็นหนึ่งในสามของท่าเรือที่สำคัญที่สุดของบริเตน ส่วนท่าเรือฮาริช (Harwich) จะเชื่อมโยงการคมนาคมขนส่งจากเอสเซ็กซ์ไปสู่ Hook of Holland และ Esbjerg ในเดือนธันวาคม ปี 2005 ได้มีการปิดเส้นทางการเดินเรือไปสู่ Cuxhaven แต่บริการเรือข้ามฟากไป Gravesend ในเทศมณฑลเคนต์ (Kent) นั้นยังคงเปิดให้บริการจากทิลเบอร์รีในช่วงเวลาจำกัด และยังมีเรือข้ามฟากสำหรับคนเดินเท้าให้บริการข้ามแม่น้ำบางสายในเอสเซกซ์ในช่วงฤดูร้อน
อุตสาหกรรมและการพานิชย์

เลกไซด์ชอปปิงเซนเตอร์ ในเมือง Thurrock เป็นหนึ่งในศูนย์การค้านอกเมืองที่เก่าแก่ที่สุดในอังกฤษ และยังคงได้รับความนิยม แม้ว่าจะมีคู่แข่งคือ บลูวอเทอร์ชอปปิงเซนเตอร์ ซึ่งตั้งอยู่บนถนนมอเตอร์เวย์สาย M25
เมืองฮาร์โลว์ (Harlow) ถือได้ว่าเป็นศูนย์กลางของบริษัททางด้านอิเล็กทรอนิกส์ วิทยาศาสตร์ และเภสัชกรรม ส่วนเมืองเชล์มสฟอร์ดนั้นเป็นที่ตั้งของสำนักงานใหญ่ภาคพื้นทวีปยุโรปของบริษัทฟอร์ดมอเตอร์ นอกจากนี้เชล์มสฟอร์ดยังเป็นแหล่งอุตสาหกรรมทางด้านอิเล็กทรอนิกส์ แหล่งขององค์กรทางด้านการเงินและการประกัน และยังเป็นที่ตั้งของบริษัทผลิตเครื่องดื่ม Britvic อีกด้วย
สถานที่สำคัญ

ปราสาทโคลเชสเตอร์
ปราสาทเฮดดิงแฮม
มหาวิทยาลัยเอสเซกซ์
สนามบินนอร์ทวีลด์
สวนสัตว์โคลเชสเตอร์
เล็บครุฑ (นวนิยาย)

| เล็บครุฑ > รายละเอียด |
| --- | --- |
ผู้ประพันธ์: พนมเทียน
ลิขสิทธิ์: นายฉัตรชัย วิเศษสุวรรณภูมิ
ปีที่เริ่มประพันธ์: พ.ศ. 2498
ประเภท: นวนิยาย
จำนวนเล่ม: 8 เล่ม ได้แก่  ภาคแรก พยัคฆ์ร้าย 6 6 6  1-4 เล่ม  ภาคสอง นรกจางซูเหลียง 1-4 เล่ม
จำนวนตอน: 2 ตอน
ความยาว: 1,342 หน้า
สำนักพิมพ์: ณ บ้านวรรณกรรม
ปีที่พิมพ์: ครั้งที่ 1 พ.ศ. 2539
ด ค ก
เล็บครุฑ เป็นนวนิยายแนวสืบสวนสอบสวน บทประพันธ์ของ พนมเทียน โดยเป็นเรื่องราวของ ร้อยตรีคมน์ สรคุปต์ ชายหนุ่มผู้ที่มีหน้าตาเหมือนกับ จอมโจรชื่อก้อง ชีพ ชูชัย อาสามาเป็น จารชนให้กับกรมสืบราชการลับไทย ในรหัส พยัคฆ์ร้าย 666  มีภารกิจคือ ปลอมตัวเป็นชีพ ชูชัย ดาวร้ายเบอร์ต้นๆ ของวงการมิจฉาชีพที่ทำทุกอย่างเพื่อเงิน เพื่อแทรกซึม สืบสวน สอบสวน ในลักษณะ ถูกตัดจากบัญชีเป็น เหลือแต่บัญชีตาย อย่างเดียว ต้องต่อสู้กับเหล่าร้าย เล็บครุฑ หรือสมาคมสิ่งเอ็งประเทศไทย และต้องหลบหนีการจับกุมจาก ตำรวจ เพราะตนเองอยู่ในฐานะ ชีพ ชูชัย ดาวร้ายในวงการมิจฉาชีพ คมน์ สรคุปต์ ต้องทำทุกวิถีทางเพื่อดำดิ่งสู่รากแก้วของเล็บครุฑ และจัดการถอนรากเง้าสักหลาดของพวกเล็บครุฑในไทย คมน์ สรคุปต์ คือความรู้สึกเสียสละอันยิ่งใหญ่ มีสำนึกยิ่งในคุณธรรม หน้าที่ และความรับผิดชอบที่ควรค่าแก่คำว่า "ผู้พิทักษ์สันติราษฏร์" ถ้อยคำเหล่านี้ทรงความหมายเช่นใด ชีพ ชูชัย หนึ่งในนามปฏิบัติการของ คมน์ สรคุปต์ ก็สมคำเฉกเช่นนั้น
"เล็บครุฑ" คือสัญลักษณ์ของสมาคมสิ่งเอ็ง หมายครองชิ้นส่วนของนกอินทรีแพลตตินั่ม (ทองคำขาว) ทั้ง 6 ชิ้น เพราประโยคเดียวที่ว่า ใครครอบครองนกอินทรี ผู้นั้นครอบครองโลก เพราะว่าอินทรีตัวนี้ กำความลับทางวิทยาศาสตร์ นั่นคือรังสีคอสมิคเรย์ แต่คนแล้วคนเล่าที่พาตัวเองเข้าไปเกี่ยวพันกับชิ้นส่วนของอินทรี ใครมีความอยากจะได้มันมาเป็นกรรมสิทธิ์ ผลสุดท้ายที่ไม่ต่างกันคือความตาย เพราะอาถรรพ์ของเจ้านกร้ายยังคงอยู่ ตราบใดที่กิเลสมนุษย์ครอบงำหวังอยากได้มันมา
เนื้อเรื่องย่อ

ร้อยตรีคมน์ สรคุปต์ แห่งกองทัพบกไทย ได้ถูกเรียกตัวจากกรมสืบราชการลับให้มาปฏิบัติภารกิจของชาติ ในการปราบปรามเล็บครุฑในคราบทรชนนาม "ชีพ ชูชัย" โดยใช้รหัสพยัคฆ์ร้าย 666  ในประเทศไทยได้มี อั้งยี่ เข้ามาระบาด ภายใต้การนำของ จางซูเหลียงหรือ ดร.ฟูซีฮัน (สมาคมสิ่งเอ็งสาขาประเทศไทย) แต่วงการตำรวจไทยขนานนามมันว่า"เล็บครุฑ" สารวัตรกริช กำจร นายตำรวจ ที่ทำตามคำพูดที่ว่า ผู้พิทักษ์สันติราชโดยแท้จริง เป็นคนติดตามคดีของเล็บครุฑ อีกฝ่ายคือ กรมสืบราชการลับ ที่ได้ส่งคมน์ สรคุปต์ เข้ามาเป็นชีพ ชูชัย โดยการสับเปลี่ยนตัวกับ ชีพ ชูชัยตัวจริง (เพราะ ชีพ ชูชัยตัวจริงถูกยิงตายจากการหักหลังกันเองในกลุ่มทรชน) คมน์ ในบทบาทของ ชีพ ชูชัย ดาวร้ายกวนเมือและต้องทำทุกวิถีทางที่จะสืบสวน สอบสวน เพื่อที่จะทำลายสมาคมสิ่งเอ็งประเทศไทย หรือพวกเล็บครุฑ ซึ่งเนื้อเรื่องก็จะเข้มข้นไปทุกตอน กับแผนการของพวกเล็บครุฑ และการติดตามปราบของกริช และชีพผู้ที่เข้าไปเป็นเล็บครุฑ
ตัวละครหลัก

ร้อยตรีคมน์ สรคุปต์ / ชีพ ชูชัย
วายร้ายกวนเมืองชั้นแนวหน้าของเมืองไทย ซึ่งถูกคมฆ่าตาย (ในละครฉบับช่อง 7) (ถูกยิงตายหลังหักหลังกันเองในกลุ่มทรชน ฉบับนิยาย) และในคราบของชีพ ชูชัย ความจริงคือ ร้อยตรีคมน์ สรคุปต์ เจ้าหน้าที่จากกองทัพบก รหัส พยัคฆ์ร้าย666 สายลับจากกรมสืบราชการลับ ปลอมตัวเพื่อเข้าแทรกซึม และลอบสังหาร สมาคมสิ่งเอ็ง หรือ อั๊งยี่เล็บครุฑ ของดร.ฟูซีฮัน หรือขุนพลจางซูเหลียง
ร้อยตำรวจเอกกริช กำจร
สารวัตรแห่งกองปราบปรามพิเศษกรมตำรวจไทย ผู้มีนิสัยไม่ลงกับใครไม่ว่าหน้าไหน และปฏิบัติหน้าที่สมคำว่า "พิทักษ์สันติราษฎร์" ค่อนข้างเถื่อน ใจร้อน มุทะลุ ดุดัน
มรกต กำจร
น้องสาวของกริช เป็นสายลับพิเศษรหัส 25 ของกรมสืบราชการลับไทย
นักสืบเชลยศักดิ์อุกฤษดิ์ ดำเกิง
นักสืบเชลยศักดิ์ เข้ามาช่วยราชการไทย
สิงห์ / สุภาพบุรุษเลอพงศ์
จอมโจรชั้นแนวหน้าของไทย มือทรชนชาติเสือนามสิงห์ ผู้โลดแล่นในฉากหน้าสังคมชั้นสูงในฐานะสุภาพบุรุษเลอพงศ์ แต่หลังฉาก คือดาวร้ายเบอร์หนึ่งที่ไม่เคยยอมลงให้ใครนอกจาก ชีพ ชูชัย (ที่รต.คมน์ สรคุปต์ปลอมตัวมา)
จางซูเหลียง
จอมโจรอัจฉริยะ หรือ ดร.ฟูซีฮัน หัวหน้าสมาคมสิ่งเอ็งแห่งประเทศไทย ผู้ที่หักหลังสมาคมสิ่งเอ็งของสหพันธ์มลายู เพราะต้องการได้สูตรรังสีคอสมิกเรย์จากตัวนกอินทรีทองคำขาว ทั้งหกชิ้น เป็นบุคคลที่มีดวงตาทรงอานุภาพจากการฝึกพลังจิต ผู้ที่ตบตากรมตำรวจไทยโดยใช้หน้าฉาก เป็นพ่อค้าชาวจีน นายอาทร ทิพย์พานิช อย่างเย้ยฟ้ามือกฎหมาย
เจ้าหญิงตวนกูปรีดะ ฮนัม
เจ้าหญิงรัฐเคดาห์ จารชนสาวสวยของสมาคมสิ่งเอ็งในมลายู และเป็นเสรีมลายูชั้นสั่งการคนสำคัญ ของขบวนการกู้ชาติมลายู
กินรี / บริมบรา
หนึ่งในผีเสื้อไฟของเล็บครุฑ ซึ่งกลัวชีพ ชูชัยเป็นที่สุด ทำงานปกติฉากหน้าเป็นนักเต้น ตามผับหรือบาร์ต่างๆ
เอ อาร์ มาคิดาร์ลาร์
พ่อค้าเพชรชาวอินเดีย หนึ่งในคราบปลอมของ คมน์ สรคุปต์ ในการทำงานล้มล้างอั้งยี่เล็บครุฑ
ประโยคที่ให้แง่คิดจากเรื่อง

ยามเมื่อความจำเป็นอันหลีกเลี่ยงไม่ได้มาถึง เกี่ยวกับประเทศชาติเป็นข้อใหญ่ และในยามเช่นนี้ การแบ่งสีสันหมู่คณะ ก็ดูเหมือนจะสลัดออกไปจากความทรงจำของเลือดไทย ทุกคนมุ่งคำนึงถึงหน้าที่อย่างเดียว...— บทบรรยายในเรื่อง,หน้า 398
ถึงกูจะเป็นมหาโจร แต่กูก็ไม่เคยขายชาติ ไม่เคยทำให้คนไทยยี่สิบกว่าล้านนี่ตกเป็นขี้ข้าน้ำเงินของใคร ไม่เคยชักนำหรือสนับสนุนให้ต่างชาติใด เข้ามาข่มวางหมู่อำนาจกับคนไทยด้วยกันเอง— สิงห์พูดกับชีพ,หน้า 1238
ผู้ประพฤติผิดและสำนึกในผิดชอบ จะได้รับการอภัยโทษเสมอ— คมน์พูดกับมรกต,หน้า 1341
การสร้างใหม่

เรื่อง เล็บครุฑ ถูกสร้างเป็นภาพยนตร์ 3 ครั้ง ในปี พ.ศ. 2500 พ.ศ. 2511 และ พ.ศ. 2525 และเป็นละครโทรทัศน์ ในปี พ.ศ. 2530 และ พ.ศ. 2560
ในปี พ.ศ. 2560 ออกอากาศทางช่อง 7HD ทุกวันพุธ พฤหัสบดี เวลา 20:30 น. เริ่มตอนแรก 26 เมษายน พ.ศ. 2561 ต่อจากละครเรื่อง ชาติลำชี นำแสดงโดย ศิวัฒน์ โชติชัยชรินทร์ รับบท ร้อยตรีคมน์ สรคุปต์ / ชีพ ชูชัย , กันตพงศ์ บำรุงรักษ์ รับบท ร้อยตำรวจเอกกริช กำจร / สารวัตรกริช กำจร , จีรนันท์ มะโนแจ่ม รับบท มรกต กำจร , เฌอมาวีร์ สุวรรณภาณุโชค รับบท รจิต , ศรุต สุวรรณภักดี รับบท นักสืบเชลยศักดิ์อุกฤษดิ์ ดำเกิง , วัชรบูล ลี้สุวรรณ รับบท สิงห์ / สุภาพบุรุษเลอพงศ์ , สหัสชัย ชุมรุม รับบท จางซูเหลียง , สมหทัย เหรียญทอง รับบท เจ้าหญิงตวนกูปรีดะ ฮนัม , ญาดา เทพนม รับบท กินรี / บริมบรา , โอลิเวอร์ บีเวอร์ รับบท เอ อาร์ มาคิดาร์ลาร์ (มิสเตอร์เอ) , เจจินตัย อันติมานนท์ รับบท เชี่ยวชาญ , สุรศักดิ์ โชติทินวัฒน์ รับบท สุชาติ , ณรงค์ฤทธิ์ รัตนภักดี รับบท โอ , เกศริน เอกธวัชกุล รับบท แคท
ดูเพิ่ม

พนมเทียน
แหล่งข้อมูลอื่น

ข้อมูลเรื่อง ทูตนรก (ตอน 2) ธรณีแดเดือด
พนมมือคารวะ พนมเทียน นักเขียนผู้ยิ่งใหญ่แห่งยุค เก็บถาวร 2016-03-05 ที่ เวย์แบ็กแมชชีน
เส้นเมริเดียนที่ 12 องศาตะวันตก

เส้นเมริเดียนที่ 12 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 12 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 168 องศาตะวันออก
จากขั้วโลกสู่ขั้วโลก

เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 12 องศาตะวันตกลากผ่านพื้นที่ดังนี้:
| พิกัด | ประเทศ ดินแดน หรือพื้นน้ำ | หมายเหตุ |
| --- | --- | --- |
| 90°0′N 12°0′W﻿ / ﻿90.000°N 12.000°W﻿ / 90.000; -12.000﻿ (Arctic Ocean) | มหาสมุทรอาร์กติก |  |
| 81°37′N 12°0′W﻿ / ﻿81.617°N 12.000°W﻿ / 81.617; -12.000﻿ (Greenland) |  กรีนแลนด์  |  |
| 81°18′N 12°0′W﻿ / ﻿81.300°N 12.000°W﻿ / 81.300; -12.000﻿ (Atlantic Ocean) | มหาสมุทรแอตแลนติก |  |
| 28°7′N 12°0′W﻿ / ﻿28.117°N 12.000°W﻿ / 28.117; -12.000﻿ (Morocco) |  โมร็อกโก |  |
| 27°40′N 12°0′W﻿ / ﻿27.667°N 12.000°W﻿ / 27.667; -12.000﻿ (Western Sahara) | เวสเทิร์นสะฮารา | อ้างโดย  โมร็อกโก และ  สาธารณรัฐประชาธิปไตยอาหรับซาห์ราวี |
| 26°0′N 12°0′W﻿ / ﻿26.000°N 12.000°W﻿ / 26.000; -12.000﻿ (Western Sahara / Mauritania border) | เวสเทิร์นสะฮารา /  มอริเตเนีย |  |
| 23°27′N 12°0′W﻿ / ﻿23.450°N 12.000°W﻿ / 23.450; -12.000﻿ (Mauritania) |  มอริเตเนีย |  |
| 14°46′N 12°0′W﻿ / ﻿14.767°N 12.000°W﻿ / 14.767; -12.000﻿ (Mali) |  มาลี |  |
| 14°12′N 12°0′W﻿ / ﻿14.200°N 12.000°W﻿ / 14.200; -12.000﻿ (Senegal) |  เซเนกัล | ประมาณ 13 กม. |
| 14°4′N 12°0′W﻿ / ﻿14.067°N 12.000°W﻿ / 14.067; -12.000﻿ (Mali) |  มาลี | ประมาณ 11 กม. |
| 13°58′N 12°0′W﻿ / ﻿13.967°N 12.000°W﻿ / 13.967; -12.000﻿ (Senegal) |  เซเนกัล |  |
| 13°46′N 12°0′W﻿ / ﻿13.767°N 12.000°W﻿ / 13.767; -12.000﻿ (Mali) |  มาลี |  |
| 13°34′N 12°0′W﻿ / ﻿13.567°N 12.000°W﻿ / 13.567; -12.000﻿ (Senegal) |  เซเนกัล |  |
| 12°24′N 12°0′W﻿ / ﻿12.400°N 12.000°W﻿ / 12.400; -12.000﻿ (Guinea) |  กินี |  |
| 9°54′N 12°0′W﻿ / ﻿9.900°N 12.000°W﻿ / 9.900; -12.000﻿ (Sierra Leone) |  เซียร์ราลีโอน |  |
| 7°12′N 12°0′W﻿ / ﻿7.200°N 12.000°W﻿ / 7.200; -12.000﻿ (Atlantic Ocean) | มหาสมุทรแอตแลนติก |  |
| 60°0′S 12°0′W﻿ / ﻿60.000°S 12.000°W﻿ / -60.000; -12.000﻿ (Southern Ocean) | มหาสมุทรใต้ |  |
| 71°18′S 12°0′W﻿ / ﻿71.300°S 12.000°W﻿ / -71.300; -12.000﻿ (Antarctica) | แอนตาร์กติกา | ควีนมอดแลนด์, อ้างสิทธิ์ โดย  นอร์เวย์ |
ดูเพิ่ม

เส้นเมริเดียนที่ 11 องศาตะวันตก
เส้นเมริเดียนที่ 13 องศาตะวันตก
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เส้นเมริเดียนที่ 129 องศาตะวันออก

เส้นเมริเดียน 129 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย ออสเตรเลีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 129 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 51 องศาตะวันตก
ดูเพิ่ม

เส้นเมริเดียนที่ 128 องศาตะวันออก
เส้นเมริเดียนที่ 130 องศาตะวันออก
โรงเรียนมัธยมหลวงพ่อคูณ ปริสุทฺโธ

| โรงเรียนมัธยมหลวงพ่อคูณ ปริสุทฺโธ> ที่ตั้ง |
| --- | --- |
366 หมู่ที่ 15 ตำบลห้วยบง อำเภอด่านขุนทด จังหวัดนครราชสีมา 30210
ข้อมูล
ชื่ออื่น: ม.ค.ธ.
ประเภท: รัฐบาล
สถาปนา: 10 พฤษภาคม พ.ศ. 2540 (27 ปี)
หน่วยงานกำกับ: อบจ.นครราชสีมา
ระดับปีที่จัดการศึกษา: มัธยมศึกษาปีที่ 1—6 สหศึกษา
เว็บไซต์: http://www.lpk.ac.th
โรงเรียนมัธยมหลวงพ่อคูณ ปริสุทฺโธ เป็นโรงเรียนมัธยมศึกษาประจำตำบลห้วยบง อำเภอด่านขุนทด จังหวัดนครราชสีมา สังกัดองค์การบริหารส่วนจังหวัดนครราชสีมา
ประวัติ

โรงเรียนมัธยมหลวงพ่อคูณ ปริสุทฺโธ ก่อตั้งโรงเรียนคือ หลวงพ่อคูณ ปริสุทฺโธ เนื่องในโอกาสที่พระเดชพระคุณหลวงพ่อคูณ ปริสุทฺโธ ได้รับแต่งตั้งสมณศักดิ์เป็นพระญาณวิทยาคมเถร ในวันที่ 12 สิงหาคม พ.ศ. 2536 โดยเป็นสาขาของโรงเรียนมัธยมด่านขุนทด
วันที่ 26 สิงหาคม พ.ศ. 2536 ได้ทำพิธีวางศิลาฤกษ์ โดยท่านอดีตอธิบดีกรมสามัญศึกษา นายบรรจง พงษ์ศาสตร์ และคุณหญิง สมจินตนา ภักศรีวงศ์ อดีตรองอธิบดีกรมสามัญศึกษาในขณะนั้นเป็นประธานในพิธีและได้ดำเนินการก่อสร้างเสร็จเมื่อปี พ.ศ. 2537 โดย ฯพณฯ พลเอกชาติชาย ชุณหะวัณ เป็นประธานมีผู้ร่วมพิธี นายสุวัจน์ ลิปตพัลลภ นายจำลอง ครุฑขุนทด นายทองขาว โคตรโยธา และนายวีระ บุญญานุวาส เป็นผู้รับมอบอาคารเรียน
วันที่ 10 พฤษภาคม พ.ศ. 2540 กระทรวงศึกษาธิการได้ประกาศจัดตั้งเป็น โรงเรียนพระญาณวิทยาคมเถร และได้เปิดทำการเรียนการสอนในระดับชั้นมัธยมศึกษาตอนและมัธยมศึกษาตอนปลายในปีการศึกษา 2541
วันที่ 19 ธันวาคม พ.ศ. 2541 นายปัญจะ เกสรทอง รัฐมนตรีว่าการกระทรวงศึกษาธิการ จึงได้ลงนามเปลี่ยนชื่อโรงเรียนเป็น โรงเรียนมัธยมหลวงพ่อคูณ ปริสุทฺโธ
วันที่ 8 กุมภาพันธ์ พ.ศ. 2551 สำนักงานเขตพื้นที่การศึกษานครราชสีมา เขต 5 จึงได้อนุมัติถ่ายโอนภารกิจการจัดการศึกษาโรงเรียนมัธยมหลวงพ่อคูณ  ปริสุทฺโธ ไปสังกัดองค์การบริหารส่วนจังหวัดนครราชสีมา
แอ่งสกลนคร

แอ่งสกลนคร เป็นการแบ่งโซนภาคตะวันออกเฉียงเหนือ ตามภูมิศาสตร์ โดยแอ่งสกลนครจะอยู่ในโซนอีสานตอนบน ครอบคลุมพื้นที่ จังหวัดเลย หนองบัวลำภู อุดรธานี
หนองคาย บึงกาฬ สกลนคร นครพนมและมุกดาหาร ทิศเหนือจะมีแม่น้ำโขงกันขอบเขต ทิศตะวันตกกั้นด้วยเทือกเขาเพชรบูรณ์ มีหลักฐานทางประวัติศาสตร์ ชี้ชัดว่าภายใน
แอ่งสกลนครนี้ มีมนุษย์อาศัยอยู่ตั้งแต่ยุคก่อนประวัติศาสตร์ ส่วนใหญ่จะตั้งถิ่นฐานตามเนินดิน
เหตุโจมตีคณะผู้แทนทางทูต พ.ศ. 2555

| เหตุโจมตีคณะผู้แทนทางทูต  พ> ศ. 2555 |
| --- | --- |
สถานที่: ทั่วโลก
วันที่: 11 - 27 กันยายน พ.ศ. 2555
เป้าหมาย: คณะผู้แทนทางทูต
ประเภท: การจลาจล การลอบวางเพลิง การโจมตีด้วยอาวุธ
อาวุธ: อาร์พีจี, อาวุธปืน
ตาย:  75 คน 33 (อัฟกานิสถาน) 23 (ปากีสถาน) 4 (เยเมน) 4 (ตูนิเซีย) 4 (ชายแดนอิสราเอล) 3 (ซูดาน)  3 (เลบานอน) 1 (อียิปต์) 
เจ็บ:  กว่า 687 คน 280+ (ปากีสถาน) 250 (อียิปต์) 46 (ตูนิเซีย) 35 (เยเมน) 25 (อินเดีย) 25 (ออสเตรเลีย) 15 (เลบานอน) 1+ (อัฟกานิสาน) 
ผู้ก่อเหตุ: ซาลาฟี (อียิปต์) มือปืน อาจเกี่ยวโยงกับกลุ่มอัลกออิดะฮ์ (ลิเบีย) ผู้ประท้วงมุสลิม (อินเดีย ตูนิเซีย เยเมน)  ฏอลิบาน (อัฟกานิสถาน)
วันที่ 11 กันยายน พ.ศ. 2555 คณะผู้แทนทางทูตสหรัฐในกรุงไคโร ประเทศอียิปต์ ถูกรุมล้อมโดยผู้ประท้วง ชัดเจนว่าเป็นการสนองต่อวิดีโอต่อต้านอิสลามออนไลน์ ที่มีชื่อว่า Innocence of Muslims กลุ่มผู้ประท้วงปีนกำแพงสถานเอกอัครราชทูตและฉีกธงชาติสหรัฐอเมริกาและแทนที่ด้วยธงอิสลามสีดำ เหตุการณ์ดังกล่าว และเหตุโจมตีด้วยอาวุธต่อสถานกงสุลสหรัฐในเบงกาซี ประเทศลิเบีย ซึ่งมีรายงานคลาดเคลื่อนอย่างกว้างขวางว่าเป็นปฏิกิริยาต่อภาพยนตร์ดังกล่าวเช่นกัน ทำให้เกิดการเดินขบวนอย่างต่อเนื่องทั่วโลกต่อต้านภาพยนตร์ดังกล่าวตามมา นอกสถานทูตของสหรัฐอเมริกาและประเทศตะวันตกอื่น ๆ อย่างไรก็ดี ประเด็นแห่งความไม่พอใจเบื้องหลังอื่นเป็นเชื้อการประท้วงในบางประเทศ การประท้วงซึ่งดำเนินอยู่ในสัปดาห์ต่อ ๆ มายังขยายไปยังสถานที่ที่เกี่ยวข้องกับตะวันตกอื่น ๆ ด้วย โดยการประท้วงบางแห่งได้กลายเป็นเหตุรุนแรง ส่งผลให้มีผู้เสียชีวิตหลายสิบคนและบาดเจ็บหลายร้อยคน
วันที่ 13 กันยายน เกิดการประท้วงที่สถานเอกอัครราชทูตสหรัฐอเมริกาในกรุงซานา ประเทศเยเมน ซึ่งเป็นเหตุให้ผู้ประท้วงเสียชีวิต 4 คน และมีผู้ประท้วงและเจ้าหน้าที่ความมั่นคงได้รับบาดเจ็บ 35 คน วันที่ 14 กันยายน สถานกงสุลในเจนไน ประเทศอินเดีย ถูกโจมตี ส่งผลให้มีผู้ประท้วงได้รับบาดเจ็บ 25 คน ผู้ประท้วงในตูนิส ประเทศตูนิเซีย ปีนกำแพงสถานเอกอัครราชทูตสหรัฐอเมริกาและจุดไฟเผาต้นไม้ แหล่งข่าวรัฐบาลรายงานว่า มีผู้เสียชีวิตอย่างน้อย 4 คน และอีก 46 คนได้รับบาดเจ็บระหว่างการประท้วงเมื่อวันที่ 15 กันยายน มีการประท้วงเพิ่มเติมที่คณะผู้แทนทางทูตสหรัฐและสถานที่อื่นหลายวันหลังการโจมตีครั้งแรก การประท้วงและเหตุโจมตีที่เกี่ยวข้องส่งผลให้มีผู้เสียชีวิตและบาดเจ็บจำนวนมากทั่วทั้งตะวันออกกลาง แอฟริกา ปากีสถานและอัฟกานิสถาน
เหตุโจมตีสถานกงสุลสหรัฐในลิเบีย

วันที่ 11 กันยายน พ.ศ. 2555 สถานกงสุลสหรัฐอเมริกาในเบงกาซี ประเทศลิเบีย ถูกโจมตีโดยกองกำลังอาสาสมัครติดอาวุธ ในการยิงต่อสู้กันนานเกือบ 5 ชั่วโมง ระหว่างนั้น คริสโตเฟอร์ สตีเฟนส์ เอกอัครราชทูตสหรัฐอเมริกาประจำลิเบีย และคณะผู้แทนทางทูตอื่นอีก 3 คน เสียชีวิต
มีรายงานอย่างกว้างขวางว่า เหตุดังกล่าวเป็นปฏิกิริยาต่อภาพยนตร์ต่อต้านอิสลาม Innocence of Muslims แต่ถูกค้านโดยรัฐบาลลิเบีย ภายหลังหน่วยข่าวกรองสหรัฐอเมริกายังยืนยันว่า "การก่อการร้ายโดยเจตนาและมีการจัดระเบียบ" ไม่ได้มีสาเหตุมาจากภาพยนตร์ นักวิเคราะห์เอกชน ข้ารัฐการสหรัฐและลิเบียบางคนสังเกตว่า เหตุโจมตีดังกล่าวดำเนินการอย่างเป็นมืออาชีพ
มีผู้ได้รับบาดเจ็บ 9 คนในเหตุนี้ เป็นชาวอเมริกัน 2 คน และชาวลิเบีย 7 คน
เส้นเมริเดียนที่ 12 องศาตะวันออก

เส้นเมริเดียนที่ 12 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 12 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 169 องศาตะวันตก
ดูเพิ่ม

เส้นเมริเดียนที่ 11 องศาตะวันออก
เส้นเมริเดียนที่ 13 องศาตะวันออก
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เมทิลีนไดฟีนิลไดไอโซไซยาเนต

| --- | --- |


ชื่อ
Preferred IUPAC name 1,1′-Methylenebis(4-isocyanatobenzene)
ชื่ออื่น Bis(4-isocyanatophenyl)methane 1-Isocyanato-4-[(4-isocyanatophenyl)methyl]benzene 4,4′-Methylene diphenyl diisocyanate 4,4′-Diphenylmethane diisocyanate Bayer Desmodur 44 Methylene bis(4-phenyl isocyanate) Pure MDI
เลขทะเบียน
เลขทะเบียน CAS: 101-68-8 Y
3D model (JSmol): รูปภาพแบบโต้ตอบ รูปภาพแบบโต้ตอบ
ChEBI: CHEBI:53218 N
เคมสไปเดอร์: 7289 Y
ECHA InfoCard: 100.043.361 
EC Number: 4,4'-: 202-966-0
ผับเคม CID: 7570
RTECS number: NQ9350000
UNII: B0LO6BBS8C N
 InChI InChI=1S/C15H10N2O2/c18-10-16-14-5-1-12(2-6-14)9-13-3-7-15(8-4-13)17-11-19/h1-8H,9H2 NKey: UPMLOUAZCHDJJD-UHFFFAOYSA-N N 
 SMILES O=C=NC(C=C2)=CC=C2CC1=CC=C(N=C=O)C=C1 O=C=N\c1ccc(cc1)Cc2ccc(\N=C=O)cc2 
คุณสมบัติ
สูตรเคมี: C15H10N2O2 
มวลโมเลกุล: 250.25 g/mol   
ลักษณะทางกายภาพ: ของแข็งสีขาวหรือสีเหลืองอ่อน
ความหนาแน่น: 1.230 g/cm3, solid
จุดหลอมเหลว: 40 องศาเซลเซียส (104 องศาฟาเรนไฮต์; 313 เคลวิน)
จุดเดือด: 314 องศาเซลเซียส (597 องศาฟาเรนไฮต์; 587 เคลวิน)
ละลายในน้ำ: Reacts
ความดันไอ: 0.000005 mmHg (20 °C)
ความอันตราย
GHS labelling:
Pictograms: 
Signal word: อันตราย
Hazard statements: H315, H317, H319, H332, H334, H335, H351, H373
Precautionary statements: P201, P202, P260, P261, P264, P271, P272, P280, P281, P285, P302+P352, P304+P312, P304+P340, P304+P341, P305+P351+P338, P308+P313, P312, P314, P321, P332+P313, P333+P313, P337+P313, P342+P311, P362, P363, P403+P233, P405, P501
จุดวาบไฟ: 212–214 °C (Cleveland open cup)
ปริมาณหรือความเข้มข้น (LD, LC):
LD50 (median dose): 2200 mg/kg (mouse, oral)
LDLo (lowest published): 31,690 mg/kg (rat, oral)
LC50 (median concentration): 369 mg/m3 (rat, 4 hr) 380 mg/m3 (rat, 4 hr) 178 mg/m3 (rat)
NIOSH (US health exposure limits):
PEL (Permissible): C 0.2 mg/m3 (0.02 ppm)
REL (Recommended): TWA 0.05 mg/m3 (0.005 ppm) C 0.2 mg/m3 (0.020 ppm) [10-minute]
IDLH (Immediate danger): 75 mg/m3
สารประกอบอื่นที่เกี่ยวข้องกัน
ไอโซไซยาเนตที่เกี่ยวข้อง: โทลูอีนไดไอโซไซยาเนต Naphthalene diisocyanate Hexamethylene diisocyanate Isophorone diisocyanate
สารประกอบที่เกี่ยวข้อง: โพลียูรีเทน
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
เมทิลีนไดฟีนิลไดไอโซไซยาเนต (methylene diphenyl diisocyanate: MDI) เป็นไดไอโซไซยาเนตที่มีโครงสร้างแบบวงอะโรมาติก ประกอบด้วยไอโซเมอร์สำคัญสามแบบได้แก่ 2,2'-MDI, 2,4'-MDI และ 4,4'-MDI ซึ่งไอโซเมอร์ 4,4'-MDI จะถูกเรียกว่า MDI บริสุทธิ์; MDI ทำปฏิกิริยากับพอลิยอล (polyol) ได้พอลิยูริเทนในโรงงานอุตสาหกรรม MDI ในรูปพอลิเมอร์จะมีลักษณะเป็นของผสมของ MDI ในรูปมอนอเมอร์และพอลิไอโซไซยาเนต (polyisocynate) ซึ่งมีมวลโมเลกุลสูงกว่า
MDI เป็นไดไอโซไซยาเนตที่ถูกผลิตขึ้นมากที่สุดในตลาดโลก คือสูงถึง 61.3% ใน พ.ศ. 2543
การผลิต

การควบแน่นของอะนิลีนและฟอร์มัลดีไฮด์ ได้ผลผลิตเป็นเมทิลีนไดอะนิลีน (MDA) พอลิเมอร์
ฟอสจีเนชันของ MDA พอลิเมอร์ ได้ผลผลิตเป็นของผสม MDI พอลิเมอร์
การแยก MDI บริสุทธิ์ เพื่อจะผลิตสารตั้งต้นของ MDI พอลิเมอร์ ด้วยวิธีการกลั่นหรือการตกผลึก
การนำไปใช้

MDI ใช้ในการผลิตโฟมพอลิยูริเทนชนิดแข็ง (ตัวอย่างการนำไปใช้งานเช่น ฉนวนกันความร้อนในตู้เย็น ตู้แช่ หรือในอาคาร เป็นต้น) และชนิดยืดหยุ่น (ตัวอย่างการนำไปใช้งานเช่น ฟองน้ำ ในเบาะรถยนต์ เบาะมอเตอร์ไซค์ พื้นรองเท้า ลูกล้อ เป็นต้น) เป็นหลัก นอกจากนี้ยังมีการนำ MDI ไปใช้เพื่อผลิตสารเคลือบผิว กาว และอิลาสโตเมอร์ (elastomer)
ความปลอดภัย

หากร่างกายได้รับ MDI มากเกินไปจะเกิดผลด้านลบต่อระบบทางเดินหายใจ ซึ่งอาจพัฒนาไปสู่การเป็นโรคหืด ด้วยเหตุนี้จึงจำเป็นต้องมีการควบคุม อย่างเข้มงวด มิให้ผู้ปฏิบัติงาน ได้รับ MDI มากเกินขีดจำกัดในระหว่างการทำงาน อย่างไรก็ดีหากผลของการรับ MDI เข้าสู่ร่างกาย ได้พัฒนาจนแสดงอาการของโรคหืดและผู้ป่วยเกิดความไวต่อไดไอโซไซยาเนต ในกรณีนี้แม้ว่า ความเข้มข้นของ MDI ที่ผู้ป่วยได้รับจะน้อยกว่าขีดจำกัดมาก แต่ก็อาจเพียงพอที่จะกระตุ้นให้เกิดอาการหอบหืดได้
MDI ในรูปไอ ละอองลอย หรือของเหลวที่กระเด็นเปื้อน อาจก่อให้เกิดความระคายเคืองต่อดวงตา  นอกจากนี้  MDI ก่อให้เกิดความระคายเคืองต่อผิวหนังในระดับปานกลาง โดยอาจทำให้ผิวหนังเกิดการแพ้หรืออักเสบซึ่งพบได้ไม่บ่อยนัก แม้ว่า MDI จะมีความเป็นพิษต่ำเมื่อเข้าสู่ระบบทางเดินอาหารแต่ความเป็นพิษจะสูงขึ้นเมื่อร่างกายได้รับ MDI เข้าสู่ระบบทางเดินหายใจ อย่างไรก็ดีเมื่อศึกษาถึงผลในระยะยาวของการได้รับ MDI ที่มีต่อสุขภาพของผู้ปฏิบัติงานกลับไม่พบความสัมพันธ์เชิงคลินิกนอกเหนือไปจากการพัฒนาของอาการในระบบทางเดินหายใจ  ไม่ควรให้ความร้อนหรือพ่น MDI ยกเว้นแต่จะควบคุมเชิงวิศวกรรมอย่างเข้มงวดและผู้ปฏิบัติงานต้องสวมเครื่องป้องกันร่างกาย
MDI มีความเป็นพิษต่ำต่อสัตว์บกและสัตว์น้ำ โดย MDI จะทำปฏิกิริยากับน้ำเกิดเป็นพอลิยูเรีย (polyureas) ซึ่งอยู่ในรูปของแข็งและมีสมบัติเฉื่อยต่อการเกิดปฏิกิริยา ดังนั้น MDI ที่หกจะเกิดผลกระทบต่อสิ่งแวดล้อมเพียงเล็กน้อย
กลุ่มผู้ผลิตหลักของ MDI ต่างก็เป็นสมาชิกของสถาบันไอโซไซยาเนตนานาชาติ (International Isocyanate Institute) ซึ่งมีเป้าหมายในการสนับสนุนการจัดการ MDI และ TDI อย่างปลอดภัยในสถานประกอบการ, ชุมชน และ สิ่งแวดล้อม ข้อมูลเกี่ยวกับการจัดการ, อุปกรณ์ป้องกันร่างกาย, การเฝ้าสังเกต, การขนส่งเคลื่อนย้าย, การเก็บรักษา, การสุ่มตัวอย่างและวิเคราะห์ MDI, การจัดการกับอุบัติเหตุ, สุขภาพ และประเด็นสิ่งแวดล้อมมีการจัดพิมพ์ไว้
แหล่งข้อมูลอื่น

International Chemical Safety Card 0298
IARC Monograph: "4,4'-Methylenediphenyl Diisocyanate" เก็บถาวร 2005-10-12 ที่ เวย์แบ็กแมชชีน
NIOSH Safety and Health Topic: Isocyanates, from the website of the National Institute for Occupational Safety and Health (NIOSH)
Hazards of TDI, MDI, and HDI เก็บถาวร 2012-06-17 ที่ เวย์แบ็กแมชชีน
Isofact American Chemistry Council Diisocyanates Panel
Azom Chemical database on Polyurethane chemistry
MDI and the Environment - 2005 presentation by Center for the Polyurethanes Industry เก็บถาวร 2008-12-18 ที่ เวย์แบ็กแมชชีน
International Isocyanate Institute เก็บถาวร 2019-10-01 ที่ เวย์แบ็กแมชชีน
Concise International Chemical Assessment Document 27
เหตุแผ่นดินถล่มในแยร์ดรึม พ.ศ. 2563

| --- | --- |
ส่วนหนึ่งของหลุมที่เกิดจากแผ่นดินถล่ม ภายในสามารถสังเกตเห็นซากอาคารที่พังทลาย
วันที่: 30 ธันวาคม ค.ศ. 2020 (2020-12-30)
เวลา: c. 3:45-4:00 AM (CET (GMT+1))
ที่ตั้ง: อัสค์, วิเค็น, ประเทศนอร์เวย์
พิกัด: 60°03′54″N 11°02′13″E﻿ / ﻿60.06500°N 11.03694°E﻿ / 60.06500; 11.03694
ประเภท: แผ่นดินถล่ม, โคลนถล่มฉับพลัน
ผล: สิ่งก่อสร้างพังทลายหลายหลัง, ประชากรราว 1000 คนอพยพ
เสียชีวิต: 7
บาดเจ็บไม่ถึงตาย: 10
สูญหาย: 3
พื้นที่ที่เกิดแผ่นดินถล่ม (สีแดง)
เหตุแผ่นดินถล่มที่แยร์ดรึม พ.ศ. 2563 เป็นเหตุแผ่นดินถล่มจากโคลนอย่างฉับพลัน เกิดขึ้นในช่วงเช้าตรู่ของวันที่ 30 ธันวาคม 2020 ที่อัสค์ ศูนย์กลางการปกครองของเทศบาลแยร์ดรึม (Gjerdrum) ประเทศนอร์เวย์ กินพื้นที่ 300 โดย 700 เมตร (980 โดย 2,300 ฟุต) ส่งผลให้อาคารจำนวนมากพังเสียหาย ส่วนใหญ่เป็นที่อยู่อาศัยและคอนโดมีเนียม ข้อมูลจากวันที่ 3 มกราคม 2021 ยืนยันผู้เสียชีวิต 7 ราย และมีอีก 3 รายที่ยังสูญหาย
รายงานแผ่นดินถล่มชุดแรกมีรายงานเมื่อเวลา 3:51 นาฬิกาตอนเช้า เวลาท้องถิ่น วันที่ 30 ธันวาคม 2020 มีผู้ได้รับบาดเจ็บสิบราย และมีผู้สูญหายแรกเริ่มยี่สิบหกราย ก่อนที่จะลดจำนวนลงเหลือเพียงสิบราย